Burguillos de Toledo

eta|dekstra|250px|Situo de Burguillos de Toledo en la provinco Toledo kaj en Hispanio
Burguillos de Toledo [burgIjos de tolEdo] (urbetoj de Toledo) estas municipo de Hispanio, en la Provinco de Toledo, regiono de Kastilio-Manĉo.

 Toponimio 
La termino Burguillo devenas de "burgus", el malfrua latina aŭ de visigotoj, kaj signifus "malgranda vilaĝo", "malgranda turo", aŭ "malgranda kvartalo".

 Loĝantoj 
La loĝanto nomiĝas Burguillano. La censita populacio en 2011 estis de 2.734 loĝantoj kaj la denseco estas de 95,96 loĝ/km².

 Situo 
Burguillos de Toledo estas situanta en la okcidenta parto de Kastilio-Manĉo en la komarko aŭ distrikto Montoj de Toledo en la suda centra parto de la provinco de Toledo, je altitudo de 676 m; je nur 12 km el Toledo, provinca kaj regiona ĉefurbo. La areo de ties teritorio estas de 28.49 km². La geografiaj koordinatoj estas 39°47′48″ N 3°59′29″ Ok.

 Geografio 
La municipo troviĝas sur ebenaĵo en la komarko de la Montoj de Toledo kaj limas kun la municipaj teritorioj de Toledo, Nambroca, Ajofrín kaj Cobisa, ĉiuj de la provinco de Toledo. Okcidente pasas la rojo Rosa, aktuale senakva, kiu elfluis al la rivero Taĵo.

 Ekonomio 
Agrikulturo kaj brutobredado tradicie. Servoj kaj loĝejoj pro proksimeco de ĉefurbo Toledo.

 Historio 
Aperis kiel "Borguiellas" en dokumentoj de la 13a jarcento. Ties origino, kial tiu de aliaj vilaĝoj proksimaj al la ĉefurbo, estas en la domaroj kiujn konstruis la toledanoj por loĝi dum la epoko de kampolaboro kaj rikloto.

Meze de la 19a jarcento la municipa buĝeto estis de 8.589 "reales", el kiuj 1.460 estis por pago al la sekretario.

Meze de la 20a jarcento la populacio de multaj vilaĝoj de la regiono atingis pinton, sed poste okazis elmigrado, senloĝigo kaj maljuniĝo de la populacio, sed ĉe Burguillos de Toledo tute male, danke al efiko alvoko el proksima ĉefurbo, kaj tiele el la 389 de la komenco de la jarcento ekkreskis ĉiam iom post iom, ĉefe post kiam Toledo iĝis regiona ĉefurbo, el la iamaj 400 al la nunaj 2,734, tio estas ĝi preskaŭ sepobliĝis.

 Notoj 

 Vidu ankaŭ 
 Municipoj de la provinco de Toledo

Kategorio:Municipoj de Toledo